| *Bradypus torquatus*Preguiceiro de colar, preguiceiro cristado |
| --- |
|  |
| Estado de conservación |
| VulnerableVulnerable |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Infraclase: | Placentalia |
| Superorde: | Xenarthra |
| Orde: | Pilosa |
| Suborde: | Folivora |
| Familia: | Bradypodidae |
| Xénero: | *Bradypus* |
| Especie: | ***B. torquatus*** |

 |
| Nome binomial |
| *Bradypus torquatus*Illiger, 1811 |
| Distribución xeográfica (vermello)Distribución xeográfica (vermello)Distribución xeográfica (vermello) |

***Bradypus torquatus*** é unha especie de mamífero placentario da orde dos pilosos, suborde dos folívoros e familia dos bradipódidos, unha das catro que integran o seu único xénero, *Bradypus*.

É unha especie endémica do leste do Brasil (Estados de Bahia, Espírito Santo e o Río de Xaneiro), que se acha en perigo de extinción; segundo a Unión Internacional para a Conservación da Natureza e dos Recursos Naturais (UICN) o seu estatua actual é de *VU* (vulnerábel).

Non se recoñecen subespecies, aínda que para algúns autores a poboación setentrional (no sur da Bahia) podería considerarse unha subespecie separada), aínda que indistinguíbel das outras na morfoloxía externa.

Características
---------------

O preguiceiro de colar mide uns 50 cm de lonxitude e pesa uns 4,5 kg. Ten a cabeza, as orellas e os ollos pequenos e a cola curta, escondida baixo a pelaxe.

A súa pelaxe é longa, mesta e de cor escura, e está normalmente colonizado por algas, ácaros, carrachas, escaravellos e bolboretas nocturnas, que ás veceslle dan coloracións diversas.

Sobre a cabeza, o pescozo e os ombros a pelaxe ten o aspecto de crina. Por debaixo existe unha capa de lanuxe, pelo fino, mesto e pálido.

Bioloxía
--------

*Bradypus torquatus* leva unha vida completamente solitaria e arborícola. Aliméntase de follas, brotes e poliñas tenras dunhas poucas especies de árbolres, especialmente de *Cecropia pellata*. Pasa case todo o tempo nas árbores, e raramente baixa ao solo; só descende para defecar, ou para pasar a outra árbore. No chan só pode arrastrarse, xa que é incapaz de erguere e camiñar.

A súa principal defensa é permanecer inmóbil e, en caso de maior apuro, pode dar gadoupadas coas súas formidables uñas.

É un bo nadadore, e pode vadear ríos.

Taxonomia
---------

### Descrición

A especie foi descrita en 1811 polo zoólogo alemán Johann Karl Wilhelm Illiger, en *Prodr. Syst. Mamm. Avium*: 109.

### Sinónimos

Ao logo do tempo, ademais de polo nome que lle impuxo Illiger, e que é o actualmente considerado como válido, esta especie coneceuse tamén polos sinónimos seguintes:

* *Bradypus affinis* Gray, 1850
* *Bradypus crinitus* Gray, 1850
* *Bradypus cristatus* Hamilton-Smith, 1827
* *Bradypus mareyi* (Anthony, 1907)
* *Bradypus melanotis* Swainson, 1835

Estado de conservación
----------------------

Até 1955 o preguiceiro de colar vivía en Bahia, Espírito Santo e Río de Xaneiro, no leste do Brasil, no bosque costeiro da Bahia. Pero nos úlimos anos a súa poboación declinou considerabelmente debido á destrución dese tipo de bosque para a extracción de madeira, (sobre todo para a produción de carbón vexetal), a instalación de plantacións e pasteiros é á caza excesiva.

Notas
-----

1. 1 2 3 4  Chiarello, A. & Lara-Ruiz, P. (2014): *Bradypus torquatus* na *Lista vermella* da UICN. Versión 2015.4. Consultada o 20 de xaneiro de 2016.
2. 1 2 3 4  *Bradypus torquatus* en *MSW*.
3. ↑  *Bradypus* en *MSW*.
4. ↑  VV. AA. (1968): *Enciclopedia Salvat de las ciencias. Tomo 6. Animales vertebrados*. Pamplona: Salvat, S. A. de Ediciones, pp. 85.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Bradypus torquatus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Bradypus torquatus*** |

### Bibliografía

* McKenna, Malcolm C. & Bell, Susan K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8.
* Nowak, Ronald M. (1999): *Walker's Mammals of the World*. 6ª ed. Baltimore, Maryland, EE. UU.: The Johns Hopkins University Press. ISBN 978-0-8018-5789-8.
* Wilson, D. E. & Reeder, D. M. eds. (2005): *Mammal Species of the World: A Taxonomic and Geographic Reference* 3rd ed. Baltimore, Maryland, USA: The Johns Hopkins University Press. ISBN 978-0-8018-8221-0.
* VV. AA. (1968): *Enciclopedia Salvat de las ciencias. Tomo 6. Animales vertebrados*. Pamplona: Salvat, S. A. de Ediciones, pp. 83–86.

### Outros artigos

* Pilosos
* Folívoros
* Bradipódidos

### Ligazóns externas

* *Bradypus torquatus* na ADW.
* *Bradypus torquatus* na EOL. Con información, imaxes e mapas *(en inglés)*
* Imaxes e vídeos de *Bradypus torquatus* en ARKive *(en inglés)*

|  |  |
| --- | --- |
| Control de autoridades | 
* Wd: Q301051
* EBID: ID

 |

|  |  |
| --- | --- |
| Identificadores taxonómicos | 
* ADW: Bradypodidae
* EOL: 129533
* GBIF: 2436351
* GlobalSpecies: 951203
* iNaturalist: 47066
* IRMNG: 10228961
* ITIS: 624886
* IUCN: 3036
* MSW: 11800006
* NCBI: 227087
* ZooBank: ID

 |